el el en el el el el el el el el el el en el el el el en el en en es en es tr en en el el el el en el en el en el el el el el el el el el el en de el el el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Στον πρώην πρόεδρο της Ευρωπαϊκής Επιτροπής, Ζαν Κλοντ Γιουνκέρ, τον πρώην υπουργό Οικονομικών των ΗΠΑ, Τζακ Λου, και στον εκτελεστικό διευθυντή του Ευρωπαϊκού Μηχανισμού Σταθερότητας (ESM), Κλάους Ρέγκλινγκ, απονεμήθηκε, πριν από λίγη ώρα, το διεθνές Βραβείο Φιλελληνισμού LORD BYRON της Εταιρείας για τον Ελληνισμό και τον Φιλελληνισμό (ΕΕΦ) για το έτος 2022, κατά την έκτακτη πανηγυρική συνεδρίαση της Ακαδημίας Αθηνών.
Το βραβείο απονέμεται σε τρεις προσωπικότητες από το χώρο της πολιτικής, του πνεύματος και των επιχειρήσεων και συνοδεύεται από αργυρό μετάλλιο και 10.000 ευρώ, τα οποία καταβάλλονται σε ίδρυμα ή οργανισμό της επιλογής του βραβευόμενου.
Το ετήσιο αυτό βραβείο έχει δημιουργηθεί με στόχο να προβάλλει διεθνώς τις αξίες του ελληνικού πολιτισμού και τον διαρκή φιλελληνισμό ως αρετή με ευεργετική επίδραση στις κοινωνίες όλου του πολιτισμένου κόσμου, όπως υπογράμμισαν τόσο ο πρόεδρος της Ακαδημίας Αθηνών, Αντώνιος Ρεγκάκος, όσο και ο πρόεδρος της ΕΕΦ, Κωνσταντίνος Βελέντζας, ο οποίος αναφέρθηκε στο έργο, τη δράση, τις δραστηριότητες και την παγκόσμια επιρροή του φιλέλληνα λόρδου Βύρωνα, παρουσιάζοντας το Βραβείο και ανακοινώνοντας τους βραβευθέντες.
Τα μετάλλια και τα διπλώματα στους τιμώμενους επέδωσε, εκ μέρους της Πρόεδρου της Δημοκρατίας, Κατερίνας Σακελλαροπούλου, ο γενικός γραμματέας της Προεδρίας της Δημοκρατίας, πρέσβης Βασίλειος Παπαδόπουλος, ο οποίος διάβασε και την ομιλία της Προέδρου.
Ο πρώην πρόεδρος της Ευρωπαϊκής Επιτροπής, στην αντιφώνησή του, την οποία διάβασε η πρέσβης του Λουξεμβούργου στην Ελλάδα, Ελισάμπετ Καρντόζο Τζορντάο, αναφέρθηκε με θερμά λόγια για την Ελλάδα και για τη βράβευσή του, και δήλωσε ότι νιώθει ευτυχής. Μίλησε για την κρίση που έπληξε την Ελλάδα, τις ενέργειες για την υποστήριξη και υπεράσπιση της Δημοκρατίας, αλλά και για τον σεβασμό της ανθρώπινης αξιοπρέπειας.
Ο κ. Λου στην αντιφώνησή του, η οποία έγινε διαδικτυακά, θυμήθηκε τις στιγμές όταν ως υπουργός Οικονομικών συναντήθηκε ή συνομιλούσε με τους Έλληνες πολιτικούς (αναφέρθηκε στον Α.Σαμαρά και Αλ.Τσίπρα), την επίσκεψη Ομπάμα στην Ελλάδα, σημείωσε την πρόοδο που έχει συντελεστεί στην Ελλάδα και μίλησε για τη δημοκρατία που έχει μείνει ακλόνητη και ζωντανή, σε έναν στρατηγικό εταίρο με αξίες.
Ο υπουργός Οικονομικών, Χρήστος Σταϊκούρας, προσφώνησε τον τιμώμενο εκτελεστικό διευθυντή του Ευρωπαϊκού Μηχανισμού Σταθερότητας, Κλάους Ρέγκλινγκ, μιλώντας για την ιστορία και τη σημαντικότητα του ΕΜΣ, για τη διατήρηση ενός ισχυρού ευρώ και θυμίζοντας δηλώσεις του κ, Ρέγκλινγκ με τις οποίες υπεραμυνόταν της διατήρησης της Ελλάδας στην Ευρωζώνη. Πρόκειται για έναν συνομιλητή που προσέγγιζε «καλόπιστα και δημιουργικά» κάθε θέμα, όπως είπε.
Ο κ. Ρέγκλινγκ, ο οποίος παρευρέθη στην εκδήλωση, θυμήθηκε την πρώτη του επίσκεψη στην Ελλάδα, το 1968, και είπε ότι νιώθει και σήμερα την έκπληξη και το ίδιο πάθος που αφιέρωσε στην Ευρώπη, στην συνεισφορά στην προετοιμασία της νομισματικής Ένωσης και την εφαρμογή της, στο να παραμείνει ακέραιη η Ευρωζώνη, στη διαφύλαξη της χρηματοπιστωτικής σταθερότητας.
Ο εκτελεστικός διευθυντής του ΕΜΣ αναφέρθηκε στο σήμερα και μοιράστηκε, όπως είπε, το όραμά του για την Ευρώπη και κυρίως για τη νομισματική ένωση. Θυμήθηκε ότι τον Ιούλιο είχε ρωτηθεί «εάν θα βγούμε από την τρέχουσα κρίση με μία ευρωζώνη πιο ανθεκτική και πιο συνεκτική». Πιστεύει ότι αυτό είναι εφικτό εάν όλα τα κράτη μέλη προωθήσουν τις απαραίτητες μεταρρυθμίσεις, αλλά με την πρόοδο που θα σημειωθεί στην ολοκλήρωση της αρχιτεκτονικής της οικονομικής και νομισματικής μας ένωσης.
Επιπλέον, αναφέρθηκε σε διάφορες προτάσεις που έχουν κατατεθεί στο τραπέζι από ευρωπαίους ηγέτες (του Γάλλου Πρόεδρου Εμμανουέλ Μακρόν), είπε ότι τα μέτρα κατά την οικονομική κρίση και τα μέτρα αλληλεγγύης μετά την πανδημία είναι σημαντικά-εξαιρετικά ακόμη και τώρα που βιώνουμε τις οικονομικές συνέπειες της εισβολής στην Ουκρανία, μίλησε για αναγκαία εμβάθυνση της Ένωσης (π.χ. της τραπεζικής ένωσης κ.λπ.), ώστε να ενισχυθεί η ανθεκτικότητα της Ένωσης και να δημιουργηθεί μία εναρμονισμένη αγορά.
Ο κ. Ρέγκλινγκ μίλησε, τέλος, για την ευρωπαϊκή αλληλεγγύη στην Ελλάδα, για τις μεταρρυθμίσεις που έγιναν για να βγει από την κρίση, να αποφευχθεί το grexit, και, είπε ότι, σήμερα, η Ελλάδα είναι «πιο ισχυρή», το ίδιο και η Ευρώπη, και, αυτή τη στιγμή, η Ελλάδα «κατευθύνεται προς την ενίσχυση της ευημερίας της», όπως είπε χαρακτηριστικά, ολοκληρώνοντας την αντιφώνησή του.
Μετά το πέρας της τελετής, πραγματοποιήθηκε ξενάγηση στην έκθεση «Ελευθερίας αφηγήσεις – η Ακαδημία Αθηνών τιμά το 1821».
Μπορεί να σας ενδιαφέρει
Δευτέρα 19 Σεπτεμβρίου 2022
Συνάντηση Μητσοτάκη με τον Κλάους Ρέγκλινγκ (ESM) αύριο
Τρίτη 19 Ιουλίου 2022
Ρέγκλινγκ: «Συνεχής η μεταρρυθμιστική πρόοδος της Ελλάδας – Εκταμίευση δόσης ύψους 747,72 εκατ. ευρώ»
Πέμπτη 7 Ιουλίου 2022
Economist 2022 -Σταϊκούρας: Πάνω από 3,1% η ανάπτυξη για το 2022 -Εύσημα από Ρέγκλινγκ
Δευτέρα 20 Ιουνίου 2022
Δημοσκόπηση Metron Analysis: Στις 8,4 μονάδες η διαφορά ΝΔ – ΣΥΡΙΖΑ
Κεραμέως: «Απόλυτη προτεραιότητα η εξωστρέφεια των ελληνικών Πανεπιστημίων»
Συνάντηση Μητσοτάκη με την αντιπρόεδρο της Ευρωπαϊκής Επιτροπής Βιέρα Γιούροβα
Λοβέρδος: «Ενήργησε με δόλο η Τουλουπάκη – Ο Κουρουμπλής έβλαψε το Δημόσιο»
Τουρκία: Ο Ερντογάν προτρέπει την κεντρική τράπεζα να προχωρήσει σε περαιτέρω μείωση επιτοκίων
Μπακογιάννης: Η ενεργειακή κρίση συνιστά απειλή και για τη Δημοκρατία
Τα πρωτοσέλιδα των εφημερίδων
Μπορεί να σας ενδιαφέρει
Πρόοδο για την Ελλάδα στις μεταρρυθμίσεις διαπίστωσαν οι υπουργοί Οικονομικών της Ευρωζώνης στο Eurogroup
Αναβλήθηκε η συνάντηση Μητσοτάκη – Von Der Leyen
Πλεύρης: «Δίνουμε καθημερινή μάχη για την ενίσχυση του ΕΣΥ και την πανδημία»
Μελόνι: «Μην πιστεύετε τα ψέματα που κυκλοφορούν – Η κυβέρνηση θα είναι υψηλού επιπέδου»
Νέες απειλές Ερντογάν κατά ΗΠΑ: «Η άρση του εμπάργκο όπλων στην Κύπρο δεν θα μείνει αναπάντητη»
ΠΑΣΟΚ-ΚΙΝΑΛ: «Η δημοσιονομική πολιτική της κυβέρνησης εκτός από αναποτελεσματική, είναι και βαθιά άδικη»
ΕΟΔΥ: 80 τα επιβεβαιωμένα κρούσματα ευλογιάς των πιθήκων
Nord Stream: «Η διαρροή αερίου πιθανόν να σταματήσει την Δευτέρα», σύμφωνα με την διαχειρίστρια εταιρεία
«Φρένο τιμής φυσικού αερίου», ανακοίνωσε ο Σολτς – Στα 150-200 δισ. το κόστος του μέτρου
«Άδειασε» τον Κυρανάκη ο Οικονόμου για το «δεν μας φταίει πλέον ο ΣΥΡΙΖΑ για την ανομία στα ΑΕΙ»
Συμφωνία ΔΕΠΑ- TotalEnergies για προμήθεια LNG τον χειμώνα- Δύο πλοία κάθε μήνα στην Ελλάδα
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία